कुरुक्षेत्र के युवक ने भेजा मारपीट का वीडियो; डोंकी से इटली भेजने का प्रयास, केस दर्ज
हरियाणा के कुरुक्षेत्र के पिहोवा की पूजा कॉलोनी के एजेंट ने गांव गुमथला गढू के युवक को इटली भेजने के नाम पर 13 लाख रुपए हड़प लिए। युवक को सीधा इटली भेजने का आश्वासन दिया था, मगर आरोपी ने डोंकी के जरिए युवक को पहुंचाने
हरियाणा के कुरुक्षेत्र के पिहोवा की पूजा कॉलोनी के एजेंट ने गांव गुमथला गढू के युवक को इटली भेजने के नाम पर 13 लाख रुपए हड़प लिए। युवक को सीधा इटली भेजने का आश्वासन दिया था, मगर आरोपी ने डोंकी के जरिए युवक को पहुंचाने की कोशिश की। अब युवक रोहित लीबिया में कहीं फंसा हुआ। एक माह से उसकी परिजनों से कोई बातचीत नहीं हुई है। रोहित के साथ हरियाणा-पंजाब के 10-12 युवक भी लीबिया में ही फंसे हुए हैंं।
मारपीट का वीडियो आया सामने
लीबिया में फंसे युवकों के साथ मारपीट का वीडियो सामने आया है। वीडियो 2 महीने पुराना बताया जा रहा है। एजेंट ने युवकों को लीबिया से सर्बिया पहुंचाना था, मगर चार महीने से युवक वहीं फंसे हुए। डॉन्कर उनके परिजनों से पैसे की मांग कर रहे हैं। वीडियो में युवक बोल रहा है कि उनके साथ मारपीट की जा रही है। वे लीबिया में फंसे हुए। प्लीज उनको बचा लें।
आरोपी एजेंट और पत्नी पर FIR दर्ज
धर्मपाल ने बताया कि आरोपी एजेंट मदन लाल और उसकी पत्नी आशा ने उसके बेटे रोहित को इटली भेजने के लिए 13 लाख रुपये मांगे थे। फरवरी में आरोपी ने उसके बेटे को अमृतसर से दुबई और दुबई से लीबिया भेज दिया। कुछ दिन के बाद आरोपी ने उससे पैसे मांगे और कहा कि उसके बेटा डॉन्करों के कब्जे में है। दबाव बनाने के लिए आरोपी ने उसे मारपीट की वीडियो भी दिखाई।
उसने मजबूर होकर आरोपी को चार लाख रुपये दिए। आरोपी उससे कुल 13 लाख रुपए ले चुका है, मगर अभी भी उसका बेटा लीबिया में डॉन्करों के कब्जे में है। आरोपी और पैसे मांग रहे हैं। एक महीने से उसकी उसके बेटे से कोई बात भी नहीं हुई। पुलिस ने आरोपी एजेंट के खिलाफ मुकदमा दर्ज कर लिया है।